黃明志

黃明志（粵拼：wong4 ming4 zi3；簡化字：黄明志；馬來話：Namewee；1983年5月6號—）係馬來西亞嘅網絡歌手、詞曲作家、演員同導演。 佢祖籍海南，喺馬來西亞柔佛州麻坡出世，2008年喺臺灣銘傳大學大眾傳播學系畢業。2013年以一曲《泰國情哥》紅遍亞洲華人地區。 2015年7月發行《亞洲通殺》專輯，正式響臺灣出道。 2021年10月，佢推出新歌《玻璃心》，被指係諷刺中國大陸嘅小粉紅，所以畀微博封禁咗戶口。 2025年11月，佢捲入臺灣女藝人謝侑芯猝死事件，被揭發當時喺同一間酒店房，警方話喺佢身上搵到疑似毒品，但佢否認，案件仲調查緊。 作品 電影 發行專輯/影片 2007年《黃明志NAMEWEE EP》 首張EP 2009年《我要回家 I WANNA GO HOME》 紀錄片DVD 2010年《好好嘢新歌+精選》 專輯+DVD伴唱帶 2011年《辣死你媽 2.0 Nasi Lemak 2.0》 電影原聲帶Original Soundtrack 2012年《鬼老大哥大 Hantu Gangster》 電影原聲帶Original Soundtrack 2013年《亞洲通緝 Asia Most Wanted》 第2張專輯 2015年《亞洲通殺》 第3張專輯 2016年《亞洲通車》 第4張專輯 2017年《亞洲通吃》 第5張專輯 黃明志創作 破億金曲 Hundred Millions Views Songs 黃明志創作 千萬金曲 Ten Millions Views Songs 黃明志創作 百萬金曲 Million Views Songs 網上短片 言論 爆粗轟大馬政府抗疫無能導致疫情大爆發 黃明志喺佢個人社交平台發表兩篇文章，語帶粗口咁抨擊馬來西亞政府，並針對相關人士只會日日報疫情確診人數，但係無抗疫表現，行動管制令嘅政策變嚟變去等，導致武漢肺炎疫情再次大爆發，佢更加將矛頭指向大馬政府喺病毒喺中國大陸爆發初期，未阻止中國遊客入境，又指宗教大集會係疫情第一次大爆發嘅主因，「第二次大爆發就係因為政客玩選舉，叫選民去排隊投票吸病毒吸嚟吸去根本就係無腦」，「一個細細嘅國家畀相關人士嘅政策不利，害到到一日四千幾宗確診病例，如果係我早就自動落台匿喺房唔敢出嚟」。 接住嘅大馬媒體紛紛報道後亦進一步表示，農曆新年嘅來臨亦因為疫情爆發，海外回國者需要強制隔離14日，14日嘅隔離費影響到好多人唔能夠返屋企過年，包括佢自己。多少公司因為疫情爆發倒閉，失業率增加亦係佢抨擊嘅論點。 以塔利班暗諷中共 黃明志2021年8月20號喺微博發表「給塔利班的八條建議」，暗諷塔利班同中共嘅極權統治如出一轍，以反諷嘅視角提出塔利班要重奪阿富汗政權需要採取嘅措施，涉及內容同中國共產黨極權統治手法接近，導致佢嘅微博帳號被迅速封鎖。 參考 出面網頁 黃明志嘅Facebook頁 黃明志嘅Instagram頁 YouTube上面嘅黃明志嘅頻道 黃明志 on iTunes 4896 Theater Hotel Dannok嘅Facebook頁